നഖാദെ

നഖാദെ (; ; ), മുമ്പ് സുൽദൂസ് എന്നറിയപ്പെട്ടിരുന്ന, ഇറാനിലെ പടിഞ്ഞാറൻ അസർബൈജാൻ പ്രവിശ്യയിലെ നഖാദെ കൗണ്ടിയിലെ ഒരു പ്രധാന പട്ടണമാണ്. 2006 ലെ സെൻസസ് പ്രകാരം 18,320 കുടുംബങ്ങളിലായി 72,975 ആയിരുന്നു ഇവിടുത്തെ ജനസംഖ്യ.

 പേര് 
പട്ടണത്തിൻറേയും (കൗണ്ടിയുടേയും) നിലവിലെ പേരാണ് നഖാദെ. മംഗോളിയൻ സുൽദൂസ് ഗോത്രത്തെ പരാമർശിച്ച് സോൾഡൂസ് (സുൽദുസ് എന്നും കുർദിഷ് ഭാഷയിൽ സുന്ദൂസ് എന്നും അറിയപ്പെടുന്നു) എന്നറിയപ്പെട്ടിരുന്ന മുൻ പേര്, 1303-ൽ ഇൽഖാനിദ് ഭരണാധികാരി ഗസാന്റെ ഭരണകാലത്ത് മറ്റൊരു പഴയ പേരിനായി (ഇപ്പോൾ നഷ്ടപ്പെട്ടു) മാറ്റിയിരിക്കാം.

 ഭൂമിശാസ്ത്രം 
ബൈസാവ നദിയുടെ തീരത്ത് സ്ഥിതി ചെയ്യുന്ന നഖാദെ പട്ടണം ഒരു പ്രാചീന കൃത്രിമ കുന്നിനെ ഉൾക്കൊള്ളുന്നു. ഗദർ നദിയുടെ താഴത്തെ ഭാഗത്ത് ഉർമിയ തടാകത്തിന്റെ തെക്ക്-പടിഞ്ഞാറൻ ഭാഗത്താണ് നഖാദെ പട്ടണം സ്ഥിതി ചെയ്യുന്ന കൗണ്ടി.

 ജനസംഖ്യാശാസ്ത്രം 
ഷിയാ അസർബൈജാനി (കരപാപാഖ്) ഭൂരിപക്ഷമുള്ള ഈ പട്ടണത്തിൽ ഒരു സുന്നി കുർദിഷ് ന്യൂനപക്ഷവും അധിവസിക്കുന്നു. ഇവിടുത്തെ പ്രധാന കുർദിഷ് ഗോത്രങ്ങൾ മാമാഷും സെർസയുമാണ്, അതേസമയം മംഗൂർ, മാമാച്ചി ഗോത്രങ്ങൾക്ക് നഗരത്തിൽ ചരിത്രപരമായ സാന്നിധ്യമുണ്ട്. അസീറിയക്കാരും യഹൂദന്മാരും മുമ്പ് പട്ടണത്തിൽ താമസിച്ചിരുന്നു. 1840-കളിൽ അഗസ്റ്റിൻ-പിയറി ക്ലൂസലിന്റെ നേതൃത്വത്തിലുള്ള ലസാറിസ്റ്റ് മിഷനറി പ്രസ്ഥാനം നഗരത്തിൽ കൂടുതൽ സജീവമായിരുന്നു. പത്തൊൻപതാം നൂറ്റാണ്ടിനുമുമ്പ്, കരപാപാഖുകൾ പട്ടണത്തിൽ സ്ഥിരതാമസമാക്കുന്നതിന് മുമ്പുള്ള കാലത്ത് പട്ടണത്തിൽ കൂടുതലും കുർദിഷ് വംശജരായിരുന്നു അധിവസിച്ചിരുന്നത്. 1930-കളിൽ ഹഷ്ട്രൂഡിൽ നിന്നുള്ള ഷാസെവൻസ് വംശീയ വിഭാഗവും ഈ പട്ടണത്തിലും എത്തി.

1979-ൽ, ജനസംഖ്യയുടെ 65% അസർബൈജാനികളും ബാക്കിയുള്ള ഭാഗം കുർദിഷ് ജനതയും ആയിരുന്നുവെന്ന് കണക്കാക്കപ്പെട്ടു. 1985-ൽ, ഗവേഷകനായ റിച്ചാർഡ് ടാപ്പർ പ്രസ്താവിച്ചത് അസർബൈജാനികൾ സാംസ്കാരികമായും ഭാഷാപരമായും ഏതാണ്ട് കുർദ് വംശജർക്ക് സമാനമായി മാറിയിരുന്നുവെന്നാണ്.

 അവലംബം 

വർഗ്ഗം:ഇറാനിലെ നഗരങ്ങൾ